પૃથ્વીવાસીઓ માટે મંગળ એક રહસ્યમય ગ્રહ રહ્યો છે. છેલ્લાં ૧૦ હજાર વર્ષથી પૃથ્વી પર વિચરતા અને પશુઓ ચારતા ભરવાડોએ રાત્રિના સમયે અત્યંત ઉત્સુકતાપૂર્વક આકાશમાં ચમકતા તારા અને ગ્રહોને નિહાળ્યા છે. રાત્રે ખરતા તારાઓ, ઉલ્કાઓ અને પૂંછડિયા તારાને તે ભારે વિસ્મયપૂર્વક જોતા આવ્યા છે. મંગળ એ રાતા ગ્રહ તરીકે પણ ઓળખાય છે. અંગ્રેજીમાં તેને રેડ પ્લેનેટ કહે છે. જયોતિષીઓ લોકોને મંગળનાં નામે ડરાવતા આવ્યા છે પરંતુ વૈજ્ઞાાનિકો માટે મંગળ એક રસપ્રદ ગ્રહ છે.